als_Latn dik_Latn sag_Latn
Aktori i njohur Luftar Paja, i është rikthyer sërish debatit për ndalimin e filmave të bërë në kohën e komunizmit.
“Të ndalohen filmat e atij sistemi? Pse? Kush e thotë? Cilët janë ata që e thonë? Përse e thonë? Nga vijnë dhe kush janë?
Kam disa ditë që e dëgjoj këtë refren.
Do të thosha një refren i pështirë antishqiptar.
Me një tezë për “Regjimin zero” e filluam demokracinë. Nuk lamë gjë pa bërë.
Të gjitha i shkulëm, i dogjëm, i shkatërruam, i vodhëm.
Sot ata të gjithë që bënë këto dalin me një teori të re, atë të mos transmetimit ët filmit shqiptar të viteve të sistemit socialit.
Unë do ju drejtohem të gjithë atyre që e kanë nisur këtë debat pervers se: A e dini që dhe shteti shqiptar ka një ditëlindje?
A e dini se dhe Universiteti shqiptar ka nj ditëlindje?
A e dini se dhe Kinostudio “Shqipëria e re” ka një ditëlindje?
Pra çdo art, çdo shkencë ka një ditëlindje.
Edhe filmi shqiptar ka një ditëlindje. Atë se mohon askush dot!
Në atë sistem janë luajtur aq filma sa sot do të duhen 100 vjet të realizohen.
Me të metat, me dobësitë, me ideologjizmat ato kanë vlerat e tyre.
Çdo film, çdo ngjarje duhet të vendoset në kohë.
Një gjë di të them se skenat masive të atyre filmave sot nuk mund t’i realizojë asnjë vend në Ballkan.
Ato filma sot ndiqen me interes të madhe nga rinia pa diskutuar brezin e tretë.
Pra është ai kontingjent artistësh, regjisorësh, kompozitorësh, skenaristësh që kanë nxjerr vepra madhore që kujtohen me respekt dhe filmat ndiqen me shumë respekt.
Personalisht kam luajtur shumë filma artistikë në atë sistem, dhe e them me bindje shumë, shuam pak fila kishin ideologjizma brenda.
Shumica kishin karakter patriotik, atdhetar, historik por dhe edukues.
Dua të them se kjo vjen për arsye se ata që duan këtë luftë të re klasash, janë njerëzit më ziliqar të arritjeve të filmit shqiptar në atë sistem dhe që sot nuk realizohen sot.
Për më tej, ajo plejadë aktorësh në atë sistem, nuk mund të rritet dhe të realizojë filma të atij niveli artistik. Ideologjia mbetet ideologji, ndërsa arritjet artistike kanë vend tjetër.
Edhe sot kur i shoh ato filma, madje dhe ato që nuk kam luajtur vetë qaj dhe gëzohem kur shoh realizime të nivelit të lartë që sot nuk i shoh në asnjë film dhe ën asnjë dramë.
Këtë e them me bindje dhe jam në gjendje të përballem me këdo.
Kur shkonim në sheshet e xhirimit, në kushte të vështira të motit por edhe të shpërblimit, ne mendonim vetëm si të bënim art.
Kurrë nuk kemi diskutuar se sa marrim dhe sa mund të marrim.
Ishim njerëz idealist, kur sot shohim se rreth nesh ka vetëm aktor materialist.
Ne atëherë bënim art me sakrificë, sot bëhet art për të fituar shuma të majme.
Ne shumë herë e gdhinim dhe me bukë me çaj, por për gjithë natës mendonim se si të realizonim më mirë rolin dhe jo se si të fitonim më shumë.
Kjo ndoshta nuk njihet nga ata që duan të mbyllin 50 vjet histori, arritje, krenari. Turp”, thotë Luftaraj Paja për Albania Free Pess.
Të ngjashme
-
Plumba në drejtim të një pike bastesh, policia nis hetimet
Rreth orës 02:45 të së shtunës.
-
Vlahutin analizë para vizitës së Juncer: Shqipëria ka bërë reforma
Përfaqësuesja e Bashkimit Europian në Shqipëri,.
-
Qeveria mban premtimin, fal kreditë e familjeve që janë zhvendosur nga ndërtimi i veprave publike
Kreditë apo bonuset e familjeve, të.
-
Zyrtarët e LSI, korrupsion miliona euro me rrugën Tiranë-Elbasan, 3 ekspertë të Prokurorisë në terren për të hetuar vjedhjen
Në vijim të hetimeve për ndërtimin.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn